LEO วิ่งอีก 4% ออลไทม์ไฮต่อเนื่อง โบรกฯ ประเมินเป้าใหม่ 8.20 บ. จับตาผลงานโตยาว
LEO วิ่งอีก 4% ออลไทม์ไฮต่อเนื่อง โบรกฯ ประเมินเป้าใหม่ 8.20 บ. จับตาผลงานโตยาว ล่าสุดอยู่ที่ 7.35 บาท บวก 0.30 บาท หรือ 4.26% มูลค่าซื้อขาย 66.47 ล้านบาท
LEO วิ่งอีก 4% ออลไทม์ไฮต่อเนื่อง โบรกฯ ประเมินเป้าใหม่ 8.20 บ. จับตาผลงานโตยาว ล่าสุดอยู่ที่ 7.35 บาท บวก 0.30 บาท หรือ 4.26% มูลค่าซื้อขาย 66.47 ล้านบาท
7 พ.ค. 2564

ผู้สื่อข่าวรายงานว่า ราคาหุ้น บริษัท ลีโอ โกลบอล โลจิสติกส์ จำกัด (มหาชน) หรือ LEO ล่าสุด ณ เวลา 15.14 น. อยู่ที่ 7.35 บาท บวก 0.30 บาท หรือ 4.26% สูงสุดที่ 7.45 บาท ต่ำสุดที่ 7.05 บาท ด้วยมูลค่าซื้อขาย 66.47 ล้านบาท

ทั้งนี้ ราคาหุ้น LEO ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์เอ็ม เอ ไอ (mai) เมื่อวันที่ 5 พ.ย.2563 ราคา IPO ที่ระดับ 3.42 บาท
โดย บล.ทรีนีตี้ ระบุในบทวิเคราะห์ (5 พ.ค.) ว่า ยังคงแนะนำ “ซื้อ” หุ้น LEO ปรับราคาเป้าหมายขึ้นเป็น  8.20 บาท จากเดิม 7.20 บาท ประเมินกำไรสุทธิไตรมาส 1/64 จะโดดเด่นอยู่ที่ 21 ล้านบาท เพิ่มขึ้น 126% เมื่อเทียบจากปีก่อน และเพิ่มขึ้น 46% เมื่อเทียบจากปีก่อน ถึงแม้ในช่วงสั้นอาจมีความกังวลอยู่บ้างจาก Margin ที่ได้รับผลกระทบจากค่าขนส่งที่เพิ่มขึ้น แต่คาดว่าจะสามารถชดเชยได้ด้วย Volume ที่สูงขึ้นด้วยเช่นกัน ซึ่งจะส่งผลให้ระดับกำไรขั้นต้นทรงตัวอยู่ในระดับสูงได้ราว 94 ล้านบาท เพิ่มขึ้น 34% เมื่อเทียบจากปีก่อน และเพิ่มขึ้น 8% เมื่อเทียบจากไตรมาสก่อน
ทั้งนี้ประเมินว่าไตรมาส 1 จะยังไม่ใช่ไตรมาสที่ดีที่สุดของปีนี้ เนื่องจากปัจจัย Seasonality ธุรกิจขนส่งทางเรือมักปรับตัวดีขึ้นไปจนกระทั่งไตรมาส 3 ซึ่งเป็นไฮซีซั่น ส่งผลให้มีโอการที่อาจจะต้องปรับเพิ่มประมาณการกำไรของบริษัทในช่วงถัดไป